- Hindi News
- National
- भारत में रहते हुए जो राष्ट्र विरोधी नारे लगाए उसे जीवित नहीं छोड़ना चाहिए : श्यामसिंह
भारत में रहते हुए जो राष्ट्र विरोधी नारे लगाए उसे जीवित नहीं छोड़ना चाहिए : श्यामसिंह
बाड़मेर. अतिरिक्त जिला कलेक्टर को ज्ञापन सौंपते राष्ट्रीय जनाधिकार मंच के पदाधिकारी।
बाड़मेर. केरल हिंसा के खिलाफ प्रदर्शन करते राष्ट्रीय जनाधिकार मंच के लोग।
भास्कर संवाददाता | बाड़मेर
भारतमें हिंदुओं की बात करना भी अपराध सा हो गया है, जो हिंदुओं की बात करता है, उसे सफाई देनी पड़ रही है। भारत में रहते हुए जो राष्ट्र विरोधी नारे लगाए उसे जीवित नहीं छोड़ना चाहिए। स्वयंसेवक राष्ट्र के लिए जीते हैं, अगर राष्ट्र के लिए सिर कटाने की जरूरत पड़ी तो कटाने के लिए तैयार है। केरल में स्वयंसेवकों पर मार्क्सवादियों ने हिंसा कर हत्याएं की है, उसकी पुरजोर विरोध करते हैं। राष्ट्रपति से मांग करते है कि वो इसमें कोई निर्णय लेकर मार्क्सवादी सरकार को चेताए। यह विचार राष्ट्रीय स्वयं सेवक संघ के विभाग प्रचारक श्यामसिंह ने राष्ट्रीय जनाधिकार मंच बाड़मेर की ओर से बाड़मेर कलेक्ट्रेट के बाहर केरल में हुई स्वयंसेवकों की हत्या के विरोध में आयोजित जनाक्रोश सभा को संबोधित करते हुए कही।
उन्होंने हाल ही में जेएनयू की छात्रा गुरमेर की ओर से उनके शहीद पिता को लेकर की गई टिप्पणी पर कहा कि वो कहती है कि उनके पिता को पाकिस्तान ने नहीं मारा, वो तो युद्ध ने मारा था। देश में रहकर राष्ट्र विरोधी बात करना न्यायोचित नहीं है। केरल में मार्क्सवादियों ने की हिंसा स्वयंसेवकों के मनोबल को तोड़ने की ओर उनके संघर्ष की अंतहीन श्रृंखला है। इस दौरान पुष्प कंवर ने कहा कि हमारे देश की हिंदुत्व संस्कृति को भी तोड़ने का प्रयास किया जा रहा है। भारत जगत गुरु था और जगत गुरु रहेगा। उन्होंने कहा कि देश में महिलाओं को भी सम्मान मिलना जरूरी है, लेकिन महिलाएं मर्यादित संस्कृति में रहे। तन और सिर को ढक कर रखना चाहिए। महिलाओं के शिक्षित होने का मतलब यह नहीं कि वो संस्कृति को ही भूल जाए। पार्श्व नाथ नाकोड़ा ट्रस्ट अध्यक्ष अमृतलाल जैन ने कहा कि देश विरोधी नारे लगाने वाले कन्हैया जैसे देश द्रोहियों को भी जांच एजेंसियां बचाने का प्रयास करती है। हमारे इतिहास भी मार्क्सवादी लेखकों ने लिखा है, कई सच्चाइयां सामने नहीं आती है। हल्दीघाटी का युद्ध महाराणा प्रताप ने जीता था। बार एसोसिएशन के अध्यक्ष एडवोकेट स्वरूपसिंह राठौड़ ने कहा कि हिंदुस्तान की संस्कृति को जीवित रहने के लिए हमें संघर्ष की जरूरत है। हम संघ की विचारधारा से काम करें, चाहे हमें सिर कटना पड़े तो भी विचारधारा के साथ रहना होगा। उन्होंने कहा कि जिन विचारधाराओं के साथ हम राजनैतिक पार्टियों का साथ देते हैं अगर वो हमारे स्वयंसेवकों की बात नहीं मानती है तो हमें भी पत्र लिखकर ऐसे नेताओं को साफ शब्दों कह देना चाहिए कि अब हम भी साथ नहीं रहेंगे।
रामसिंह बोथिया ने राष्ट्रपति के नाम सौंपे जाने वाले ज्ञापन का पठन किया। इस दौरान भाजपा नेता आदूराम मेघवाल, भाजपा जिलाध्यक्ष जालम सिंह रावलोत, दिलीप पालीवाल ने भी संबोधित किया। धरना प्रदर्शन में अखिल भारतीय विद्यार्थी परिषद, भारतीय किसान संघ, भारतीय मजदूर संघ, विश्व हिन्दू परिषद, बजरंग दल, सीमाजन कल्याण समिति, गायत्री शक्ति पीठ, भारतीय जनता पार्टी के कार्यकर्ता मौजूद रहे। कार्यक्रम में जिला संघ संचालक पुखराज गुप्ता, सह जिला संघचालक रिखबदास बोथरा, मंच के संयोजक भागीरथ चौधरी, जिला शारीरिक प्रमुख स्वरूपसिंह खारा, विहिप के चेलाराम सिंधी, किशोर भार्गव, ओमप्रकाश, रणवीरसिंह भादू, कुशलाराम डऊकिया, भंवार सरपंच अनंतराम विश्नोई सहित बड़ी संख्या में स्वयंसेवक मौजूद रहे।
कलेक्ट्रेटके बाहर प्रदर्शन
स्वयंसेवकोंने कलेक्ट्रेट के बाहर विरोध-प्रदर्शन किया। हाथों में नारे लिखी तख्तियों के साथ भारत माता और वंदे मातरम के नारे गूंजे। केसरिया ध्वज हाथ में लिए स्वयंसेवकों ने राष्ट्र विरोधी ताकतों के खिलाफ हुंकार भरी। भारत में रहना होगा तो वंदे मातरम कहना है। ये मार्क्स के दुलारे है हिंदुओं के हत्यारे है सहित नारे लिखे बैनर तख्तियों के साथ स्वयंसेवकों ने प्रदर्शन किया। इसके बाद राष्ट्रपति प्रणव मुखर्जी के नाम ज्ञापन एडीएम ओपी विश्नोई को सौंपा गया।
tgl_Latn sot_Latn hin_Deva hin_Deva hin_Deva bho_Deva bho_Deva hin_Deva hin_Deva bho_Deva bho_Deva hin_Deva